Ovidiu "Tony" Stoica era comandantul plutonului 2 "Kirolo Babentsov", din cadrul Legiunii Internationale "Luptă pentru Ucraina".
Ovidiu "Tony" Stoica a fost ucis în timp ce efectua misiuni de extracție a răniților din regiunea Harkov de-pe linia frontului.
"Ne luăm rămas bun de-la Stoica Ovidiu Anton care lupta în Ucraina (Fight for Ukraina Internațional Legion) efectua misiuni de extracție a răniților din regiunea Harkov de-pe linia frontului, din păcate misiunea lui pe acest pământ sa încheiat în cursul unei misiuni de evacuare a răniților de noaptea trecută,la începutul războiului a făcut voluntariat în vama Isaccea pentru câteva luni când a văzut în ce stare ajung unele persoane din zonele de conflict a hotărât că poate face mai mult decât atât și a luat hotărârea să se înroleze în legiunea străină din Ucraina, mulțumită sacrificiului suprem pe care la făcut mulți răniți au primit o a doua șansă, să-i fie drumul lin și să ne ierte Dumnezeu pe toți", a anunțat pe o rețea de socializare Petru Gabor, președintele Asociației Voluntari Fără Frontiere.
Este cel de-al doilea român care moare în războiul din Ucraina, după Rudolf Wittmann, care a murit în octombrie 2023. Rudi cum îi spuneau prietenii și-a dedicat viața luptei pentru libertate și după ce a petrecut câțiva ani în Legiunea Străină, a luptat un an și ceva pentru Ucraina. Sfârșitul și l-a găsit pe front, iar la 27 de ani, Rudolf a devenit un erou al Ucrainei și al luptei pentru libertate.
Rusia a dat în urmărire peste 700 de voluntari străini care luptă pe front de partea Ucrainei, printre care se numără cetățeni din România, Țările de Jos, Noua Zeelandă, Norvegia și Polonia, a anunțat Comitetul rus de Investigații în urmă cu o săptămână, potrivit tvrinfo.ro.